പെഗസസ് ഉപയോഗിച്ച് ഫോണ് ചോര്ത്തിയോ ഇല്ലയോ എന്ന് പറയാനാകില്ല കേന്ദ്രം സുപ്രീംകോടതിയില് ന്യൂഡല്ഹി: പെഗസസ് വിഷയത്തില് വിശദമായ സത്യവാങ്മൂലം സമര്പ്പിക്കാന് കഴിയില്ലെന്ന് കേന്ദ്രസര്ക്കാര് സുപ്രീംകോടതിയില്. ചോര്ത്തല് നടന്നോ ഇല്ലയോ എന്ന് അന്വേഷിക്കാന് സര്ക്കാറുമായി ബന്ധമില്ലാത്ത വിദഗ്ധ സമിതിയെ നിയോഗിക്കുന്നതില് എതിര്പ്പില്ലെന്നും കേന്ദ്രം അറിയിച്ചു.ഒരു പ്രത്യേക സോഫ്റ്റ്വെയര് ഉപയോഗിച്ചോ ഇല്ലയോ എന്ന് സത്യവാങ്മൂലത്തിലൂടെ പൊതു സംഭാഷണ വിഷയമാക്കാന് സാധിക്കില്ല. ഏത് സോഫ്റ്റ്വെയറാണ് ഉപയോഗിച്ചതെന്ന് ചില പ്രത്യേക സംഘങ്ങളോ ഭീകര സംഘടനകളോ അറിയാന് പാടില്ല സോളിസിറ്റര് ജനറല് തുഷാര് മെഹ്ത കോടതിയില് പറഞ്ഞു. ഞങ്ങള് വിദഗ്ധരുടെ ഒരു സമിതി രൂപീകരിക്കും. തങ്ങളുടെ നമ്ബര് ചോര്ത്തിയെന്ന് ആരോപിക്കുന്നവരുടെ പരാതി അന്വേഷിക്കാം. കമ്മിറ്റി റിപ്പോര്ട്ട് കോടതിയുടെ മുമ്ബില്വെക്കാം സോളിസിറ്റര് ജനറല് പറഞ്ഞു. എന്നാല് പെഗസസ് ഉപയോഗിച്ച് ചോര്ത്തല് സംബന്ധിച്ച രാജ്യസുരക്ഷയെ ബാധിക്കുന്ന കാര്യത്തില് ഇടപെടില്ലെന്ന് സുപ്രീംകോടതി വ്യക്തമാക്കി. എന്നാല് നിയമവിരുദ്ധമായി ഫോണ് ചോര്ത്തല് നടന്നോ എന്ന് പരിശോധിക്കാമെന്നും കോടതി അറിയിച്ചു. പെഗസസ് വിഷയത്തില് സ്വതന്ത്ര്യ അന്വേഷണം ആവശ്യപ്പെട്ട് മാധ്യമപ്രവര്ത്തകര് ഉള്പ്പെടെയുള്ളവര് സമര്പ്പിച്ച ഹരജികള് പരിഗണിക്കുകയായിരുന്നു കോടതി. വിഷയവുമായി ബന്ധപ്പെട്ട് ലഭ്യമായ എല്ലാ വസ്തുതകളും വിവരങ്ങളും വെളിപ്പെടുത്തേണ്ടത് കേന്ദ്രത്തിന്റെ കടമയാണെന്ന് മുതിര്ന്ന മാധ്യമപ്രവര്ത്തകന് എന്. റാമിന് വേണ്ടി ഹാജരായ അഡ്വ. കപില് സിബല് കോടതിയില് പറഞ്ഞു. മൗലികാവകാശങ്ങള് ഉയര്ത്തിപ്പിടിക്കാന് സര്ക്കാറും പരാതിക്കാരും കോടതിയുടെ കണ്ണും കാതുമാകണമെന്നും അദ്ദേഹം പറഞ്ഞു. ഞങ്ങള് നിങ്ങളോട് ഒന്നും പറയില്ലെന്നാണ് കേന്ദ്രത്തിന്റെ നിലപാട്. പെഗസസ് ഉപയോഗിച്ചോ ഇല്ലയോ എന്ന കാര്യം വെളിപ്പെടുത്തുന്നത് രാജ്യസുരക്ഷയുടെ കാര്യമല്ല. എന്നാല് പെഗസസ് ഉപയോഗിക്കുകയും അവരുടെ ലക്ഷ്യം സാധാരണക്കാരാകുകയും ചെയ്യുന്നത് വളരെ ഗുരുതരമാണ് സിബല് പറഞ്ഞു.